cyanic-selkie/wikianc huggingface dataset:
Den engelsk-spanske krigen (1727–29)
Fred
Det fann ikkje stad fleire handlingar, og det vart erklært våpenkvile i februar 1728, og ein førebuande avtale kom i stand i mars med El Pardo-konvensjonen og kongressen i Soissons. Den endelege fredsavtalen, som stadfesta status quo, vart underskriven i 1729 med freden i Sevilla. Mange av dei uteståande sakene mellom dei to statane var uløyste, og eit tiår seinare braut krigen om øyra til Jenkins ut mellom dei. Storbritannia kom ut av konflikten med ein særs sterk allianse med Austerrike, som varte fram til 1756.
Aray
Aray er ein fjellandsby i Jezzine distrikt i Libanon. Aray ligg på ein fjelltopp med utsyn over Jezzine og Bkassineskogen.
Namnet på landsbyen kjem frå den greske krigsguden Ares.
Jordbruk er hovudnæringa i Aray og dei viktigaste avlingane er druer, oliven, pinje og jujube.
Graceland av Paul Simon
Graceland er det sjuande studioalbum til Paul Simon og det kom ut i august 1986. Albumet vart ein hitt og gjekk heilt til topps i Storbritannia og til tredjeplass i USA. I Noreg var 13. plass den høgaste plasseringa. Albumet vart kåra til «Årets album» under Grammy-utdelinga i USA for 1986, medan tittelsongen vann prisen for «Årets singel». I 2006 vart albumet lagt til United States National Recording Registry, i lag med 24 andre viktige album.
Bakgrunn
Albumet kom på ei tid då karrieren til Simon såg ut til å vere langt nede etter det skuffande Hearts and Bones eit par år tidlegare. Simon skal ha funne inspirasjon til å lage Graceland då han høyrte på ein kassett av Boyoyo Boys sin instrumental «Gumboots». Simon skreiv seinare tekst til denne instrumentalen og lagde ei innspeling der han song oppå melodien. Dette vart det fjerde sporet på albumet.
North Berwick Law
North Berwick Law er ein kjegleforma ås ved North Berwick i East Lothian i Skottland. Han har ei høgd på 187 meter over havet.
Graceland av Paul Simon
Bakgrunn
Graceland består av mange musikalske retningar, som pop, a cappella, isicathamiya, rock og mbaqanga. Mykje av albumet vart spelt inn i Sør-Afrika og fleire sørafrikanske musikarar og band speler på det. Simon vart skulda for å ha brote den kulturelle boikotten resten av verda gjorde mot apartheidregimet i Sør-Afrika, som var inne i dei siste åra på denne tida. Dette synet vart ikkje støtta av SN sin anti-apartheid-komite, som meinte albumet synte talenta til svarte sørafrikanske musikarar utan å støtte dei sørafrikanske styresmaktene. Albumet vart ein suksess verda over og dette introduserte somme av musikarane, som vokalgruppa Ladysmith Black Mambazo til eit globalt publikum på eiga hand. På albumet spelar òg den legendariske ghanesiske trommeslagaren Okyerema Asante. Simon inkluderte amerikansk roots-musikk med zydeco- og Tex-Mex-musikarar. Everly Brothers song harmonivokal på tittelsporet. Linda Ronstadt syng på «Under African Skies».
Gruppa Los Loboar spelar på siste songen «All Around the World or The Myth of Fingerprints». I følgje bandet stal Simon songen frå dei. Simon meinte på si side at dette var feil og at dei først kom fram med dette då albumet hadde vorte ein hit, mange månader etter dei hadde spelt inn songen.
North Berwick Law
Geologsik sett er åsen ein vulkanplugg frå karbontida.
Kjevebeinet til ein kval var sett opp på toppen. Eit kjevebein hadde stått der sidan 1709, det siste sett opp i 1933. I 2005 raste det saman og vart fjerna. I 2008 vart ein kopi av beinet i glasfiber sett opp.
Graceland av Paul Simon
Bakgrunn
Med Graceland fekk Paul Simon den høgaste listeplasseringa si i USA på over ti år med ein tredjeplass. Albumet fekk 5x platina-status og selde etter kvart 14 millionar eksemplar, noko som gjer det til hans mestseljande album. Kritikarane var varme og likte stilblandinga. Albumet førte òg til at resten av verda vart meir merksam på sørafrikansk musikk.
I videoen Classic Albums seier Simon at han meiner «Graceland» er den beste songen han har skriven. Det vart laga ein populær musikkvideo til hiten «You Can Call Me Al» i lag med Chevy Chase. Simon la ut på ein omfattande turne etter albumet og hadde med seg fleire av artistane frå albumet, i tillegg til Hugh Masekela og Miriam Makeba. To konsertar i Harare i Zimbabwe vart filma i 1987 og gjeven ut som The African Concert.
På grunn av albumet vann Paul Simon prisen som beste internasjonale soloartist under The Brit Awards i 1987.
Ettermæle
Albumet vart kåra til årets album i Village Voice. I 1998 kåra lesarane av Q magazine det til det 56. beste albumet gjennom tidene. I 2006 kåra lesarane av same magasin albumet til det 39. beste albumet frå 1980-åra. . Det vart òg rangert på 84. plass i 2009 i ei undersøking hos Channel 4 av dei 100 beste albuma gjennom tidene. I 1989 kåra Rolling Stone det til det femte beste albumet i 1980-åra, og same magasinet plasserte albumet på 81. plass på lista si over dei 500 største albuma gjennom tidene. I 2002 kåra Pitchfork Media albumet til det 85. beste frå 1980-åra. . I 2006 hadde Time albumet med bland dei 100 største albuma gjennom tidene.
Songen «Graceland» ligg på 485. plass på lista til Rolling Stone over dei 500 største songane gjennom tidene. I følgje AcclaimedMusic.net, ein nettstad som samlar hundrevis av slike lister frå kritikarar og musikarar frå heile verda, er Graceland rangert på 73. plass på lista over tidenes beste album. På same stad er det rangert som det 14. beste frå 1980-åra og det neste beste frå 1986, bak The Smiths sitt The Queen Is Dead.
Delta Peak
Delta Peak er eit særs spisst fjell i hjørnet av Ackerman Ridge, 6 nautiske mil (11 km) nordaust for Mount Gjertsen i La Gorce Mountains. Det vart kartlagd av US Geological Survey frå landmålingar og flyfoto tekne av U.S. Navy, 1960–64, og fekk dette namnet av New Zealand Geological Survey Antarctic Expedition, 1969–70, fordi sett frå sør kan ein sjå eit farga berglag som ser ut som den greske bokstaven delta.
Klassisk
Klassisk er eit adjektiv som har fått fleire ulike meiningar.
Ordet skriv seg frå nemninga til dei europeiske humanistane for den greske og latinske litteraturen i antikken, men har sitt opphav i den latinske nemninga for dei som høyrer til i den fyrste (øvste) klassa i samfunnet («borgarklassa»). I brei meining står ordet klassisk for den gresk-romerske kulturen og kunsten fram til Romarrikets oppløysing, medan det i ei trongare meining står for den den greske kunsten i ein periode mellom om lag 480 og 323 f.Kr. (fvt.). Men ordet klassisk vert òg nytta på mange andre måtar i mange land i ein rad samanhengar innanfor kunst, kultur og vitskap, til dømes som ei periodenemning, eit kvalitetsomgrep, eller som ei nemning for ein særeigen art eller grein av kunst- og kulturuttrykk, eller vitskap.
Sjå òg
For bruken av ordet klassisk, sjå til dømes:
MS «Melanddrott»
M/S «Melandrott» var ein sjøbuss bygt for Alversund og Manger Dampbåtlag og levert frå A/S Stord i 1948.
Historie
Skipet vart sjøsett 13. april 1948 og døypt av fru Fånesen. Båten vart klassifisert av Skipskontrollen og kunne ta 281 passasjerar. Systerskipet MS «Midthordland» vart levert året før frå same verft.
M/S «Melandrott» gjekk inn i ei av dei travlaste rutene til selskapet: Bergen-Frekhaug-Salhus-Isdalstø-Kvamsvåg og attende. I tillegg til mange fastbuande var det mykje hyttefolk som reiste frå byen til landet.
Selskapet vart òg nytta til rundturar. Til dømes vart «Melanddrott» i juni 1959 nytta på turar frå Bergen til Lysøen og Lerøyosen. Turen tok fem turar og kosta berre 5 kr.
Då det vart sett inn ferjer på strekninga Steinestø-Knarvik og vegane vart utbetra, vart det langt færre passasjerar for dei tradisjonelle rutebåtane, og i august 1973 vart «Melandrott» teke ut av ruta si. Skipet vart lagt i opplag i Florvåg. Hovudmotoren var utsliten og det ville kosta kring ein halv million kroner å få reparert motoren. Styret i selskapet valde derfor å selje fartøyet.
Skipet vart hogd opp i 1977.
Staffanstorps kommun
Staffanstorp kommune ligg sør i det svenske fylket Skåne län i landskapet Skåne. Kommunen sitt administrasjonssenter ligg i Staffanstorp.
Coming Up av Paul McCartney
«Coming Up» er ein song skriven og framført av Paul McCartney. Han er opningssporet på soloalbumet McCartney II frå 1980.
Snøggleiken på vokalen er justert opp med ein vari-speed-lydbandmaskin. McCartney spelte alle instrumenta sjølv, men song i lag med kona Linda McCartney.
I Storbritannia nådde songen andreplassen på singellista. I USA og Canada vart ein konsertversjon spelt av Paul McCartney and Wings (gjeve ut som B-sida til singelen) ein større suksess.
«Coming Up» er òg kjend for musikkvideoen, der Paul McCartney spelar ti forskjellige roller og Linda McCartney spelar to.
Somme meiner at songen (og andre songar på albumet) har ei minimalistisk og syntetisk kjensle.
Staffanstorps kommun
Tettstader
Staffanstorp kommune har tre tettstader. Folketalet i tabellen er frå 31. desember 2005.
Marianne Furevikstrand
Marianne Furevikstrand er oppvaksen i Askvoll og bur i Holmedal i Sogn og Fjordane. Ho er utdanna avisjournalist og har i tillegg studert samanliknande politikk, historie og nordisk. Ho arbeidde i avisa Firda før ho starta sitt eige firma, Bygdeavisene, i 2008. Ho er bladstyrar for tre bygdeaviser ved Dalsfjorden.
Edson Braafheid
Edson René Braafheid er ein surinamsk-nederlandsk fotballspelar som har spela for S.S. Lazio i tysk Bundesliga. Han har òg landskampar for Nederland. Han vart spurd om å spela for Surinam sitt landslag, men valde Nederland, og debuterte for A-landslaget 11. februar 2009 borte mot Tunisia. Han var med i Nederland sin tropp til fotball-VM i 2010. Der fekk han spela som innbytar i éin kamp, VM-finalen mot Spania, der han kom inn i ekstraomgangane.
Marianne Furevikstrand
I 2014 gav ho ut boka Den hersens brua : 100 års kamp om Dalsfjordsamarbeidet.
Lyman Spitzer
Lyman Strong Spitzer jr. var ein amerikanske teoretisk fysikar, astronom og fjellklatrar.
Frå 1947 var han professor ved Princeton University og leia astronomiavdelinga der og var direktør for observatoriet. Han utførte viktige arbeid innan astrofysikk og plasmafysikk, og publiserte fleire avhandlingar, og bøkene Physics of Fully Ionized Gases (2. utg. 1967), Diffuse Matter in Space (1968) og Physical Processes in the Interstellar Medium (1978).
Som fjellklatrar var han den første som klatra Mount Thor i lag med David Morton.
Prisar og oppkallingar
Prisar
Oppkallingar
Alværsund & Mangers Dampskibsselskab
Alværsund & Mangers Dampskibsselskab var eit dampskipselskap skipa den 17. mai 1895. Det bygde vidare på dampskipselskapet som Seimstrandens Meieri skipa i 1891.
Seimstrandens Dampskibsselskab bygde den einaste båten sin i 1891 som fekk namnet DS «Seimstrand». Ho gjekk åleine som mjølkebåt frå Seim fram til 1895. Då Alværsund & Mangers Dampskibsselskab vart skipa tok dei over «Seimstrand», og bygde same året den fyrste dampbåten DS «Manger». «Manger» forliste derimot alt i 1910, då ho vart rent i senk av DS «Sogn» utanfor Helleneset. Selskapet bygde òg DS «Alværsund» i 1900.
I 1951 vart selskapet slått saman med Lindås-Masfjorden Dampbåtlag til Bergen-Nordhordland Trafikklag.
Arne August Wyller
Arne August Wyller var ein norsk astronom. Han var son av Anders Platou Wyller.
Tyr distrikt
Tyr distrikt er eit distrikt i Sør guvernement i Libanon. Det administrative senteret i distriktet er Tyr.
Dalen kyrkje i Folldal
Dalen kyrkje er ei lafta langkyrkje frå 1934 i Folldal kommune i Innlandet. Det har vore gravplass på staden sidan 1914.
Sagehen Nunataks
Sagehen Nunataks er ein stort sett pyramideforma gruppe nunatakar med ei høgd opp mot kring 150 meter over austsida av Holdsworthbreen, 5 nautiske mil nord for McNally Peak i Dronning Maudfjella i Antarktis. Dei vart kartlagde av US Geological Survey (USGS) frå landmålingar og flyfotografi tekne av U.S. Navy frå 1960–64. I 1987–79 vart dei vitja av ei feltgruppe frå US Antarctic Research Program (USARP)-Arizona State University. Dei vart kalla opp etter Sagehen, maskoten til Pomona College i Claremont i California, almamater for Scott G. Borg, ein av medlemmane i feltgruppa.
Beja
Beja kan visa til
Mount Pratt
Mount Pratt er den nordlegaste nunatak i Grosvenor Mountains, som ligg like aust for toppen av Mill Streambreen, 17 nautiske mil (31 km) nord for Block Peak. Han vart oppdaga av kontreadmiral Richard Evelyn Byrd på ein flytur under Byrd-ekspedisjonen til Sørpolen i november 1929, og vart namngjeven av han etter Thomas B. Pratt, ein amerikansk finansmann og bidragsyter til ekspedisjonen.
Lindås-Masfjorden Dampbåtlag
Lindås-Masfjorden Dampbåtlag var eit reiarlag som dreiv lokalruter i Nordhordland og i Gulen. Det vart skipa i 1880 som Lindås-Masfjorden Dampskibselskab, men skifta namn i 1931. I 1951 slått saman med Alværsund & Mangers Dampskibsselskab til Bergen-Nordhordland Trafikklag.
I Gulen hadde selskapet faste ruter til Furnes, Fivelsdal, Halsvik og Byrknes.
Ramosch
Ramosch (tysk Remüs) er ein kommune i distriktet Inn i den sveitsiske kantonen Graubünden. Kommunen har innbyggjarar  og eit areal på. Kommunesenteret ligg 1236 meter over havet.
Kommunen ligg i Ramosch kreis langs venstrebreidda av Inn. Han består av landsbyen Ramosch og landsbydelen av Vnà samt busetnadane Raschvella og Seraplana.
Olivier Levasseur
Olivier Levasseur, som òg gjekk under namnet La Buse (eller La Bouche), var ein fransk sjørøvar som debuterte i verksemda si i Det karibiske havet under den spanske arvefølgjekrigen. Deretter herja han i Indiahavet fram til han vart arrestert, fekk dødsstraff for si piratverksemd, og vart hengd i byen Saint-Paul på øya Réunion, som då heitte Bourbon og var fransk koloni. Han vart jordfesta på gravlunden Cimetière marin de Saint-Paul på Réunion, der grava hans framleis er å sjå.
Kven Olivier Levasseur var son av, eller i familie med, når og kor han vart fødd, kor han streifa ikring og kva for storhende han gjorde seg kjend for som sjørøvar, er i stor mon uvisst eller diffust. Det er til dømes uklart om han er fødd i 1680 eller 1690. Han er både ein historisk person, ein fantasiomspunne figur i dei folkelege segnene på øya Réunion, og ein heltefigur som høyrer fiksjonen til. Ifylgje ei legende som verserte på folkemunne, og som har vore attgjeve av fleire forfattarar i ulike versjonar, skal Olivier Levasseur ha kasta eit kryptogram, eit koda brev, inn i folkemengda rett før han døyde under avrettinga ved henging 7. juli 1730, og skrike ut at skatten hans skulle tilhøyre den som forstod å finne han. På det viset har Olivier Levasseur og den store skatten han skal ha gøymt unna ein eller annan stad, gått inn i den kulturelle arven som har med Indiahavet å gjere.
Sjørøvarskatten Le trésor de La Buse
Skatten som har fått namnet Le trésor de La Buse, er alle dei verdfulle sakene som Olivier Levasseur ifylgje legendene skal ha samla på ei eller fleire øyar sørvest i Indiahavet. Eit konkret kryptogram som er framstilt i diverse moderne litteratur i litt ulike versjonar, og som har fått namnet Cryptogramme de La Buse av di det skal vere originalen som Olivier Levasseur kasta frå seg, er meint å skulle gjere det mogleg å lokalisere skatten. Men ikkje noko av skatten er funne, sjølv ikkje etter skattejakt som har gått føre seg på anna grunnlag enn kryptogrammet. Kryptogrammet har truleg ikkje noko med Olivier Levasseur å gjere.
Mykje av skatten skal skrive seg frå eit åtak 6. april 1721 på det portugisiske skipet Nossa Senhora do Cabo (Vår frue av Kapp), som Olivier Levasseur gjorde saman med den britiske sjørøvaren John Taylor, som òg var aktiv i Indiahavet. Taylor og Levasseur var kome til hamna på Saint-Denis på Réunion og oppdaga eit skip som låg der til reparasjon, som altså var Nossa Senhora do Cabo, admiralskipet i den portugisiske krigsmarinen, med til saman 72 kanoner, som hadde vore ute for ein storm og vorte skada. På skipet var Luís Carlos Inácio Xavier de Meneses, greve av Ericeira og visekonge for portugisisk Aust-India, som saman med sitt hoff og erkebiskopen for Goa, Don Sebastian de Andrado, var på veg heim til Portugal med all den rikdommen han hadde samla seg etter ti år i India. På grunn av havariet var skipet ute av stand til å yte effektiv motstand, og sjølv om folket i byen Saint-Denis, visekongen og fleirtalet av portugisarane tok opp kampen frå stranda, måtte dei gje opp etter kort tid. Skipet vart plyndra for lasta av gull, diamantar, tøy og alt anna av verde, og sjørøvarane kom seg unna med store rikdomar.
Brosvik
Brosvik er ein stad som ligg i Gulen kommune i Vestland nær Rutledal. Brosvik ligg 10 mil frå Bergen og 10 mil frå Førde. Det har vore busetjing i området sidan jernalderen.
Namnet
Namnet uttalast brå´ssvikja og er truleg ikkje brukt til gardsnamn andre stader i Noreg. I 1567 vart det skrive Brodzug, i 1603 Brossvig, i 1667, Brassvig og i 1723, Brosvig. Namnet kjem truleg av Brotsvik: bakkebrot eller bratt skråning.
Historie
I Grimhidlane vart det funne oske, kol og bein, så helleren har truleg vore bustad i gammal tid. På Brossviksåta vart det i 1928 funne ein eldstein av kvartsitt.
Brosvik fekk rutestopp av Fylkesbaatane i 1937. Vegen til Rutledal vart opna i 1961, og til Vatne og Sygnefest i 1968.
Garden Brosvik
Garden Brosvik ligg på fastlandet like ved ei lita bukt vest for Rutledal. Før i tida høyrde det stølar til garden, men setervegen var for lang, så stølsdrifta vart nedlagd. Matrikkelen frå 1723 fortel at brukarane heitte Knut og Anders, at garden låg ved sjøen sju mil frå Bergen, at han hadde vedskog og furuskog til husbruk. Heimejorda vart utskift i 1920 og utmarka i 1990.
Trude Brosvik og Halvor Langeseth tok over bruket i 1984.
Atar
Adar eller atar (avestisk ātar, pahlavi atash, atesh, adur) er omgrep for eld i parsismen. Eld er heilag, og står for reinskap, livskraft og Guds nærvær. Adargan er ei parsarhøgtid til ære for elden.
Dolan Peak
Dolan Peak er eit fjell, 2070 meter over havet, som ligg 2 nautiske mil vest-nordvest for Hendrickson Peak nordvest i Quartz Hills. Det vart kartlagd av US Geological Survey frå landmålingar og flyfoto tekne av U.S. Navy, 1960–64, og vart namngjeven av Advisory Committee on Antarctic Names etter Theodore G. Dolan, ein glasiolog ved Byrd-stasjonen, sommaren 1959–60.
Albeștii de Argeș
Busetnader
Albeștii de Argeș er ein comună (landkommune) med desse busetnadane:
Ringed Nunatak
Ringed Nunatak er ein liten, men kjenneleg nunatak som ligg i isfallet ved toppen av Gatlinbreen i Cumulus Hills. Han fekk dette namnet av Texas Tech Shackleton Glacier Expedition (1964–65) fordi ein ring av morene fullstendig omsluttar nunataken.
Sidon
Sidon eller Saïda (arabisk صيدا, Ṣaydā; fønikisk, Ṣydwn; hebraisk צִידוֹן, Ṣīḏōn; gresk Σιδών; latinsk Sidon; tyrkisk Sayda) er den tredje største byen i Libanon. Han ligg i Sør guvernement ved kysten av Middelhavet, kring 40 km nord for Tyr og 40 km sør for hovudstaden Beirut. I 1. Mosebok er Sidon ein son av Kanaan, eit barnebarn av Noah. Namnet er det same som på moderne arabisk tyder «fiskeri».
Historie
Sidon har vore busett sidan tidleg i førhistoria. Den arkeolgoiske staden Sidon II syner steinreiskapar frå acheuléen, medan funn ved Sidon III mellom anna syner tunge reiskapar frå yngre steinalder, før ein byrja å lage keramikk. Det var ein av dei viktigaste fønikiske byane, og kan ha vore den eldste. Frå her, og andre hamner, vart eit stort kommersielt handelsrike i Middelhavet grunnlagt. Homer hylla handverkarane her frå som lagde glas og lilla fargestoff, og kvinnene som lagde flotte broderi. Det var òg frå her at dei grunnla byen Tyr. Tyr vart òg ein viktig by, og i mange år var det konkurranse mellom dei to, som begge hevda å vere metropolis ('moderbyen') i Fønikia. Glasproduksjon, som har vore den viktigaste næringa i Sidon sidan fønikisk tid, vart utført i stor skala, og produksjonen av lilla fargestoff var nesten like viktig. Det vesle skalet til Murex trunculus vart brote for å få tak i pigmentet som var så sjeldan at det vart eit kjennemerke for kongelege.
I 1855 vart sarkofagen til kong Eshmun’azar II oppdaga. Frå ei fønikisk inskripsjon på lokket, verkar han å ha vore «konge over sidoniarane», truleg på 400-talet fvt, og mora hans var ei prestinne av ‘Ashtart, «gudinna av Sidon». I denne inskripsjonen er gudane Eshmun og Ba‘al Sidon «Herren av Sidon» (som kanskje kan vere den same) nemnde som dei øvste gudane i Sidon. ‘Ashtart vert kalla ‘Ashtart-Shem-Ba‘al '‘Ashtart, namnet på herren», ein tittel som òg er funnen i ein ugarittisk tekst.
I åra før kristendom vart det mange som erobra Sidon: assyrarane, babylonarane, egyptarane, grekarane og til slutt romarane. Herodes den store vitja Sidon. Både Jesus og Paulus skal ha vitja Sidon. Byen vart sidan erobra av arabarane og så av osmanarane.
Som andre fønikiske bystatar, leid Sidon av stadige erobrarar. Mot slutten av persartida i 351 fvt., vart han invadert av keisar Artaxerxes III og så av Aleksander den store i 333 fvt., då den hellenistiske tida i Sidon byrja. Under etterfølgjaren etter Aleksander, hadde byen relativt sjølvstyre og organiserte leikar og konkurransar der dei største idrettsfolka i regionen deltok. I Sidon nekropolis er det gjort viktige funn som Aleksandersarkofagen, den lykiske grava og sarkofagen til den gråtande kvinna. Desse er i dag på utstilling i Arkeologimuseet i Istanbul.
Kuçovë
Kuçovë er ein by og ein kommune i regionen Berat i Albania. Kommunen ligg sentralt i den sørlege delen av landet og grensar i nord til regionen Elbasan.
Sidon
Historie
Då Sidon fall til romarane, fekk han halde fram å prege sine eigne myntar. Romarane bygde òg eit teater og andre store monument i byen. Under regjeringstida til Elagabalus, vart det oppretta ein romersk koloni der, og han fekk namnet Colonia Aurelia Pia Sidon. I bysantinsk tid øydela det store jordskjelvet i 551 det meste av byane i Fønikia. Jusakademiet i Beirut vart etter det flytta til Sidon. Byen opplevde ei roleg tid det neste hundreåret, før han vart erobra av arabarane i 636.
Kozare
Kozare er ein tidlegare landkommune i regionen Berat i Albania. Etter ei admininistrasjonsreform i 2014 inngår han som ei kommunaleining i kommunen Kuçovë.
Sidon
Historie
Den 4. desember 1110 vart Sidon erobra, eit tiår etter det første krosstoget, av kong Baldwin I av Jerusalem og kong Sigurd I av Noreg. Han vart så sentrum i Herredømet Sidon, eit viktig herredøme under Kongedømet Jerusalem. Saladin erobra byen frå krossfararane i 1187, men tyske krossfarar tok attende byen under krosstoget i 1197. Han vart verande eit viktig senter for krossfararane fram til han omsider vart øydelagd av sarasenarane i 1249. I 1260 vart han igjen øydelagd av mongolane. Ruinane av dei originale murane er framleis synlege.
Kuçovë
Kommunen vart oppretta gjennom ei admininistrasjonsreform i 2014, ved at den tidlegare bykommunen Kuçovë vart slått saman med landkommunane Kozare, Perondi og Lumas. Dei tidlegare kommunane inngår no som kommunaleiningar i den nye storkommunen. Kommunen har hovudsete i Kuçovë.
Kozare
Ved folketeljinga i 2011 hadde den dåverande landkommunen Kozare 5 622 innbyggjarar.
Tidlegare administrativ inndeling
Fram til år 2000 var Kozare ein del av distriktet Kuçovë. Den dåverande landkommunen omfatta busetnadene:
Sidon
Historie
Etter Sidon kom under osmansk-tyrkisk styre tidleg på 1500-talet vart han hovudstad i Sidon eyalet (provins) og vart verande ein viktig handelsstad. Etter første verdskrigen vart han ein del av det franske mandatet i Libanon. Under andre verdskrigen vart byen, i lag med resten av Libanon, erobra av britiske styrkar i kampen mot Vichy-Frankrike, og etter krigen vart han ein del av det sjølvstendige Libanon.
Kuçovë
Ved folketeljinga i 2011 hadde den dåverande bykommunen Kuçovë 12 654 innbyggjarar, medan dei fire kommunane som i dag utgjer storkommunen Kuçovë, til saman hadde 31 262 innbyggjarar.
Sidon
Historie
Etter den palestinske utvandringa i 1948, kom mange palestinske flyktningar til Sidon og slo seg ned i flyktningleirane Ein el-Hilweh og Mieh Mieh. Først bestod desse av enorme rekkjer av telt, men gradvis vart det bygd hus. Flyktningleirane var i røynda bydelar i Sidon, men hadde anna rettsleg og politisk status, som gjorde til ein slags enklave. Samstundes flykta dei gjenverande jødane i byen, og den jødiske gravplassen forfall og er i dag trua av kysterosjon.
North Downs
North Downs er ein rygg av kalksteinsåsar søraust i England som strekkjer seg frå Farnham i Surrey til White Cliffs of Dover i Kent. Dei er forma av elvene Wey, Mole, Darent, Medway og Great Stour, og utgjer den nordlege delen av Weald, med South Downs som «speglbilete» på den andre sida. Det høgaste punktet er Leith Hill sør for Dorking i Surrey, som er 294 moh.
Kuçovë
Tidlegare administrativ inndeling
Fram til år 2000 var den dåverande bykommunen Kuçovë ein del av distriktet Kuçovë saman med landkommunane Kozare og Perondi, medan landkommunen Lumas høyrde til distriktet Berat. Den dåverande bykommunen omfatta berre sjølve byen Kuçovë.
Sidon
Gamlebyen
Den historiske kjernen i Sidon er frå mamelukktida, som strekkjer seg mellom Sjøborga og St. Louis-borga. Han ligg på eit nes i sjøen med intakte bymurar, som er godt bevarte. Gamlebyen er ein labyrint av tronge gater. Boga traséar knyter dei forskjellige bydelane saman. På gatenivå finst det mange suvenirbutikkar og små butikkar med gamle bakeri som lagar eit kveitebrød kalla kaak. Det ligg fleire moskéar daterte til omajadane i gamlebyen. Mange fjernsynsseriar og musikkvideoar er spelte inn i gamlebyen.
North Downs
North Downs ligg innanfor to Areas of Outstanding Natural Beauty (AONBs), Surrey Hills og Kent Downs. North Downs Way National Trail går langs North Downs frå Farnham til Dover.
Sidon
Religion og demograif
Sidon er setet for den gresk-melkittisk-katolske erkebiskopen av Sidon og Deir el Qamar, og har alltid hatt mange katolske innbyggjarar. Sidon er òg sete i sunni-muftien og sjia-ayatollahen i Sør-Libanon.
Tschlin
Tschlin er ein kommune i distriktet Inn i kantonenen Graubünden heilt aust i Sveits.
Kommunen ligg i Ramosch kreis og består av landsbyen Tschlin på ein terrasse ovanom venstrebreidda av Inn, delar av Strada og Martina og grendene San Niclà, Chaflur, Sclamischot og Vinadi.
Sidon
Sidon i Bibelen
Sidon er nemnt fleire stader i Bibelens:
Burlövs kommun
Burlöv kommune ligg i det svenske länet Skåne län i landskapet Skåne. Kommunen sitt administrasjonssenter ligg i Arlöv.
Tettstader
Burlöv kommune har tre tettstader. Folketalet i tabellen er frå 31. desember 2005.
Liseberg
Liseberg er ein moropark i Göteborg i Sverige som opna i 1923 og i dag er den største i Norden. Parken er eigd og vert drive av Göteborgs kommun ved eit aksjeselskap, og vert normalt halde open frå sist i april til midt i oktober, og dessutan med jolemarknad i november-desember.
Akseli Gallen-Kallela
Akseli Gallen-Kallela, fødd som Axel Waldemar Gallén i Björneborg, er ein av Finlands mest kjende kunstnarar. Kring hundreårsskiftet 1900 var han ein av hovudfigurane i den finske symbolismen. Gallen-Kallela arbeidde mykje med skuggar og lys i bileta sine og nytta ofte flammande fargar. Mest kjend er han for sine illustrasjonar til eposet Kalevala, der den gryande finske nasjonalromantikken fekk sitt høgste uttrykk.
Liv og gjerning
Axel Gallen byrja med å lage naturalistiske måleri. Han utdanna seg dels i Paris, der han mottok impulsar frå Jules Bastien-Lepage sin målarkunst. Hans fyrste viktige måleri, Gumma med katt, vart laga i den sørfinske kystbyen Salo. Det bitande realistiske uttrykket i biletet vekte mishag i samtida, i eit kunstmiljø som var van med Albert Edelfelt sine meir Düsseldorf-påverka folkelivs-skildringar. Gallen-Kallelas måleri innleia gjennombrotet for ein heilt ny, realistisk tradisjon i finsk målarkunst. Høgdepunkta i stilretninga nådde Gallen-Kallela sjølv mot slutten av 1880-åra med måleria Sårfeber og Middagsvila.
Mount Dolber
Mount Dolber er eit markant fjell, 865 moh, med ein stor snøfri topp, mellom Mount Rea og Mount Cooper i Sarnoff Mountains i Ford Ranges i Marie Byrd Land. Det vart kartlagd av U.S. Antarctic Service (1939–41) og av US Geological Survey frå landmålingar og flyfoto tekne av U.S. Navy (1959–65). Det vart namngjeve av Advisory Committee on Antarctic Names etter kaptein Sumner R. Dolber i US Coast Guard, som var kaptein på isbrytaren «Southwind» ved Den antarktiske halvøya (1967–68) og Rosshavet (1968–69).
Akseli Gallen-Kallela
Liv og gjerning
På 1890-talet vende han seg meir og meir mot symbolismen, noko ein ser i hans intensive Sibelius-portrett, samt i eit portrett av mora. Allereie tidleg hadde Gallen-Kallela interessert seg for Kalevala-motivet, som mange år seinare opptok han meir enn noko anna tema. Aino-triptyken, laga i to versjonar omkring 1890, var det fyrste meir kjende motivet kring emnet, til liks med det fantastiske Sampo smides, forma heilt etter den naturalistiske stilretninga.
Etter ei vitjing i Berlin, der han heldt seg hos den kulturelle krinsen kring Edvard Munch og August Strindberg, vende Gallen-Kallela tilbake til Finland. Han busette seg i det ödsliga Ruovesi. Her gjekk han på slutten av 1890-talet over til ei strengare, stilisert form. Ein serie motiv or Kalevala vart utført i tempera på sekkestrier. Karakteristisk var det at innleiingsbiletet, Sampos försvarare (1896), fyrst vart laga som tresnitt. Deretter fylgde Lemminkäinens moder og Joukahainens hämnd. Etter å han hadde fullført desse arbeida budde Gallen-Kallela ei tid i Italia.
Til den finske paviljongen på verdsutstillinga i Paris 1900 laga han veggmåleri med kalevalamotiv, ytterlegare stilisert, som vekte internasjonal merksemd, men som det vart umogleg å take vare på. Det einaste bevarte tidlege veggmåleriet av Gallen-Kallela er Kullervo på krigsstråt, eit verk inspirert av freskar frå ungrenessansen. Etter studiar i Paris vart Gallen-Kallela del av det intellektuelle miljøet i Helsingfors, dit også mellom andre toneskaparen Jean Sibelius og poeten Eino Leino kom.
Gallen-Kallela meste kjende verk, illustrasjonane til eposet Kalevala, byrja han arbeide med frå 1925 og heldt på med livet ut. Han døydde i Stockholm på heimferd frå København. Nokre Kalevala-illustrasjonar finst som freskar på Nationalmuseet i Helsingfors.
Perondi
Perondi er ein tidlegare landkommune i regionen Berat i Albania. Etter ei admininistrasjonsreform i 2014 inngår han som ei kommunaleining i kommunen Kuçovë.
Tidlegare administrativ inndeling
Fram til år 2000 var Perondi ein del av distriktet Kuçovë. Den dåverande landkommunen omfatta busetnadene:
Inga Fergstad
Inga Valborg Fergstad var ein norsk misjonær, lærar og forfattar.
Familie
Inga Fergstad var dotter av soknepresten, prost, ordførar og stortingsrepresentanten Sivert Andreas Fergstad (1813-1886) og Ovidia Widerøe (1820-1881), dotter av prost Falch Andreas Widerøe. Faren var ein yngre bror av koparslagaren og stortingsmannen Johan Peter Bye. Ho vart verande ugift.
Liv og virke
Inga Fergstad tok middelskoleeksamen og lærarinneeksamen i Trondheim i 1887. Deretter verka ho i fleire tiår i tenesta til misjonen, og konsentrerte verksemda si om Sør-Afrika, der ho var misjonær i Zulu-området på vegner av det Norske missionsselskab. Ho var i 1888-1891 lærar ved den norske skulen i Umpumulo i Natal, før ho i 1891-1896 var styrar på same stad. Etter eit opphald i Noreg i perioden 1896-1901, vende ho attende til Sør-Afrika, der ho i åra 1901-1911 styrte heimen for misjonærbarn i Durban. I 1911 reiste ho heim til Noreg for godt.
Tømmerrenne
Tømmerrenne, òg kalla fløytingsrenne, er ei vassrenne nytta til tømmerfløyting, det vil seie å transportere tømmer (turka trestammar) ved å la tømmeret flyte i rennande vatn. Ei tømmerrenne kan vere av treverk, metall eller mur, og bygd for å fløyte laus-tømmer over strekningar der naturlege elvar og vatn ikkje kan nyttast, til dømes forbi stryk, fossar eller vasskraftverk og andre hindringar i fløytingselva, eller for å føre tømmeret frå eit vassdrag over i eit anna. Det var òg vanleg å laga ei tømmerrenne frå fløytingselva og inn på sagbruket som skulle take mot tømmeret. I dag er tømmerfløytinga erstatta av transport med lastebilar og jarnbane.
For at ei tømmerrenne skulle fungere, måtte renna ha tilstrekkeleg fall og nok vatn. Fløytingsdammar for å samle opp vatn og sleppe det ut i renna under fløytinga vart difor bygde på høvelege stader i terrenget, på same vis som fløytingsdammer òg vart bygde for å skaffe nok vatn i små elvar og vassdrag i den årlege tømmerfløytingsperioden.
Fløytingstunnelar
Ei særleg form for tømmerrenner var fløytingstunnelar. Til dømes går det ein 3 170 meter lang fløytingstunnel mellom Isnes i Vestvannet og Eid i Visterflo (ei sideelv til Glomma) i Sarpsborg kommune som var i bruk fram til 1985, så lenge det vart fløyta tømmer i Glomma.
You Can Call Me Al
«You Can Call Me Al» er ein song av Paul Simon og den første singelen frå albumet Graceland. Songen gjekk opphavleg opp til 44. plass på lista i USA i oktober 1986, men vart gjeven ut på ny med betre promotering i mars 1987og nådde 23. plass. I Storbritannia gjekk han heilt til fjerdeplassen og i Sverige og Nederland andreplass.
Teksten er tolka til å skildre ein mann som opplever ei midtlivskrise. («Where's my wife and family? What if I die here? Who'll be my role model?»).
Det er ein bassgang i songen spelt av Bakithi Kumalo. Den andre halvdelen av bassoloen er den første halvdelen spelt baklengs.
Namnet frå songen kom frå ein fest Simon var på med den dåverande kona si Peggy Harper. Vertane på festen kalla feilaktig Paul for «Al» og Peggy for «Betty», noko som inspirerte Simon til å skrive ein song.
Andre versjonar
Andre artistar som har spelt songen er Noah and the Whale, Hot Club de Paris, Jens Lekman, moe. og Inspection 12.
Sergio Ramos
Sergio Ramos García er ein spansk fotballspelar som har spela for Real Madrid i spansk Primera Division og for det spanske landslaget. Han vart seriemeister i Spania med Real Madrid i 2007, 2008 og 2012 og vann den europeiske Meisterligaen med dei i 2014. I 2005, då han spelte for Sevilla, vart han kåra til årets nye spelar i La Liga.
26. mars 2005 debuterte han for A-landslaget i ein vennskapskamp mot Kina som 18-åring, og vart dermed den yngste spanske landslagsspelaren på 55 år. Året etter var han med i troppen til fotball-VM i 2006. I fotball-EM i 2008 var han fast på laget då Spania vart europameistrar. I fotball-VM i 2010 spelte han også frå start i alle sju kampane då Spania vart verdsmeistrar. I EM i 2012 spelte han igjen alle Spania sine seks kampar frå start til slutt, då dei igjen vart europameistrar.
Musikksjanger
Musikksjanger er ein bestemt stilart innan musikk som høyrer til ein viss tradisjon eller ei gruppe felles konvensjonar.
Det blir stadig laga nye sjangrar ut frå eldre musikkformer. Kvar kultur og subkultur har utvikla sin folkelege musikkstil, som musikarar så har kombinert til nye osb. Klassifiseringar kan vera subjektive og kontroversielle, og ulike sjangrar kan overlappa kvarandre.
Akademiske definisjonar av sjølve omgrepet «sjanger» kan variera. I boka Form in Tonal Music skil Douglass M. Green mellom sjanger og form. Han rekna madrigal, motett, canzona, ricercar og dans som døme på sjangrar frå renessansemusikk. For å vidare forklara skiljet skriv Green: «Beethovens Op. 61 og Mendelssohns Op. 64 er identiske i sjanger — begge er fiolinkonsertar — men ulike i form. Derimot er Mozart sin rondo for piano, K. 511 og «Agnus Dei» frå hans Messe, K. 317, mykje ulike i sjanger, men er nokså like i form.» Nokre, som Peter van der Merwe, reknar omgrepa «sjanger» og «stil» som det same, og seier at «sjanger» kan definerast som musikkstykke som deler ein viss stil eller eit grunnleggjande musikalsk språk. Andre, som Allan F. Moore, meiner at «sjanger» og «stil» er to ulike omgrep, og at sekundære kjenneteikn som tema eller innhald også kan skilja mellom sjangrar.
Mount Douglass
Mount Douglass er eit isdekt fjell 8 nautiske mil (15 km) aust-søraust for Mount Woodward på sørsida av Boydbreen i Ford Ranges i Marie Byrd Land. Det vart oppdaga i 1934 på flyturar på Byrd-ekspedisjonen og vart kalla opp etter Malcolm C. Douglass, ein hundeførar ved West Base under U.S. Antarctic Service (1939–41).
Atle Lyngstad Ness
Atle Lyngstad Ness er ein norsk journalist og forfattar. Han er journalist i avisa Firda, og har tidlegare arbeidd i Sogn Dagblad. Han bur i Fjaler i Sogn og Fjordane.
Grogram
Grogram er eit engelsk omgrep for eit grovt stoff av blanda materiale, som silke, mohair og ull. Ein kunne gjera stoffet stivare med silkelim. Grogram var mykje brukt til klede som jakkar fram til slutten av 1800-talet. Den britiske admiralen Edward Vernon er kjend for å ha brukt ein frakk av grogram, og hadde derfor tilnamnet «Old Grog».
Ordet «grogram» er avleidd av fransk gros grain, 'grov struktur'. Namnet på stofftypen grosgrain har ei liknande avleiing, men dette viser i dag som regel til sterke vovne band.
Hroar Olsen
Hroar Olsen var ein norsk embetsmann frå Trondheim, stortingsmann 1919-21 for partiet Høgre.
Far til Olsen var kaptein i den norske marinen. Sjølv utdanna han seg til jurist ved universitetet i Kristiania. I 1883 fekk han stilling i Indredepartementet, frå 1890 var han ekspedisjonssekretær i same departementet. År 1898 tok han over som amtmann i Søndre Bergenhus. Dette embetet styrte han til 1918, siste elleve åra var han også stiftamtmann. Sidan sat han i posisjonen som fylkesmann i Akershus frå 1919 og i Oslo og Akershus frå 1924 til 1929.
Olsen representerte einmannskrinsen Kalfaret og partiet Høgre på Stortinget 1919–21. På Tinget var han formann i Jarnbanekomiteen.
Erika Fatland
Erika Fatland er ein norsk forfattar og sosialantropolog fødd i Haugesund. Ho er særleg kjend for reiseskildringar frå land i den russiske kultursfæren.
Bakgrunn og virke
Fatland vaks opp i Ølen i Vindafjord kommune i Rogaland. I gymnastida si heldt ho til i Lyon og Helsingfors og heldt fram med universitetsstudium ved Københavns Universitet og Universitetet i Oslo, der ho fullførte mastergrad i sosialantropologi i 2008. Feltarbeidet som låg til grunn for mastergraden, vart gjort i Beslan i Nord-Ossetia i 2007, der ho intervjua informantar som var råka av gisseldramaet ved Skule nr. 1 i 2004; etterlatne, pårørande, overlevande, lærarar og styresmaktspersonar. I 2008-2009 var Fatland stipendiat ved Norsk utanrikspolitisk institutt.
I 2009 debuterte Fatland med barneboka Foreldrekrigen, ei humoristisk bok om skilsmisse.
I 2010 vende Fatland attende til Beslan for å arbeide vidare med stoffet frå feltarbeidet, i det føremålet å utvide det til ein reportasjebok. I tillegg til nye samtalar med informantane frå tidlegare, reiste ho denne gongen friare omkring, òg i naborepublikkane, og ettergjekk nokre av fotspora til terroristane. I Moskva og St. Petersburg intervjua Fatland granskarar av åtaket, såvel som folk frå den offisielle undersøkingskommisjonen som uavhengige om dei tre dagane gisseldramaet varte og storminga av skulen, der minst 333 menneske, blant dei 186 barn, miste livet. Boka Englebyen. Fortellinger fra Beslan vart gjeven ut i byrjinga av august 2011. Utanlandsrettane er selt til Danmark, Sverige, Nederland og Tyskland. Boka vart nominert til Brageprisen i klassen sakprosa.
Hausten 2012 gav Fatland ut boka Året utan sommer, ei bok om terroråtaka i Noreg i 2011. Boka er vorten seld til og er utkomen i fleire land, bl.a. Sverige, Danmark, Nederland og Tyskland.
Hausten 2014 kom boka Sovjetistan ut, ei reiseskildring frå dei postsovjetiske statane i Sentral-Asia med namn som sluttar på -stan. For denne boka fekk Fatland Bokhandelens fagbokpris i 2015. Sovjetistan er så langt seld til 21 land. I 2016 vart ho tildelt Wesselprisen.
I 2017 kom Grensen : en reise rundt Russland : gjennom Nord-Korea, Kina, Mongolia, Kasakhstan, Aserbajdsjan, Georgia, Ukraina, Hviterussland, Litauen, Polen, Latvia, Estland, Finland og Norge og dessuten Nordøstpassasjen. Denne boka vart omsett til færøysk i 2019, som var det 12. språket boka vart omsett til. I 2020 gav Fatland ut boka Høyt - En reise i Himalaya, ei reiseskildring basert på to reiser gjennom land og område i fjellkjeda: Nepal, Xinjiang, Tibet, Pakistan og India som ho hadde utført i 2018 og 2019 på til saman åtte månader.
North York Moors
North York Moors (òg kalla North Yorkshire Moors) er ein nasjonalpark, oppretta 1952, i det nordlege England. Han er 1436 km² stor, og har eit av dei største heiområda med lyngvekst i Storbritannia. 80 % av området er i privat eige, og 40 % er dyrka mark. På tre sider er det avgrensa av bratte klipper, medan det på austsida når den bratte Yorkshirekysten.
Nasjonalparken er særleg populær blant fotturistar, med eit nettverk av omkring 2300 km stiar som er opne for allmenn ferdsel. Det meste av området elles er òg ope under Countryside and Rights of Way Act 2000. Blant dei mest populære turvegane er Cleveland Way som går rundt heiene og har ei strekning langs kysten, og Lyke Wake Walk, som går rett gjennom hjartet av heiene.
Det er òg høve for sykling, både tur- og terreng-, og riding. Dei bratte klippene i utkanten av parken er populære for hanggliding.
Det er få større busetjingar innanfor parken. Byen Whitby, med nærare 14 000 innbyggjarar, reknast som hovudstaden «til området». Han er forbunde med Middlesbrough via jarnbane gjennom Esk Valley. Denne linja er ved Grosmont forbunde med North Yorkshire Moors Railway, ein av dei mest populære og pittoreske verna jarnbanane i Storbritannia.
Heiene har ikkje endra seg mykje sidan parken vart opna, og blir ofte brukt som bakgrunnsmiljø for britiske filmar og TV-seriar. Den mest kjende er ITV-serien Med hjartet på rette staden. I filmane om Harry Pottar vart North Yorkshire Moors Railway brukt i fleire scener.
Saint Louis
Saint Louis er ein by i delstaten Missouri i det sentrale USA. Bykommunen Saint Louis omfattar eit landareal på 160,4 km², med i kring 319 000 ibuarar (2010).
Byen Saint Louis ligg lengst aust i delstaten ved Mississippielva, like sør for åmotet mellom sideelva Missouri og hovudelva. Elva Mississippi er også grenseelv mot delstaten Illinois, og området på begge sider av elva dannar metropolen Greater Saint Louis, det 19. største byområdet i USA med eit folketal på om lag 2,9 millionar.
Musikaren Chuck Berry var frå Saint Louis.
Liv Rosmer Fisknes
Liv Rosmer Fisknes er ein tidlegare norsk prest og forfattar. Ho er kjend for virket sitt som fengselsprest og arbeid blant prostituerte og AIDS-sjuke.
Fisknes starta arbeidet sitt blant rusmisbrukarar i 1967. Deretter jobba ho som fengselsprest. I 1981 var ho med på å starta opp Nadheim, senter for kvinner og menn med prostitusjonsrøynsle, i Kirkens Bymisjon. Ho var sokneprest i Torshov forsamling og deretter sokneprest og prost i Bærum prosti. Ho var her til ho gjekk av med pensjon i 2010. Fisknes har òg vore leiar av Landsforeningen mot AIDS (no HivNorge). Frå 2002 til 2006 var ho leiar for Kompetansesenter for likestilling.
Fisknes har skrive eller bidrege til fleire bøker, blant Kroppens sug og hjertets lengsel. (Gyldendal, 1993).
Ho fekk Brobyggerprisen i 1987.
Together Again av Buck Owens
«Together Again» er ein song frå 1964 av den amerikanske countrysongaren og gitaristen Buck Owens.
Songen er best kjend som B-sida til Owen-hitten «My Heart Skips a Beat», og enda den vekelange plasseringa til denne songen på toppen av countrylista i USA. Steelgitaristen Tom Brumley sin steelgitarsolo på «Together Again» vert rekna som «ein av dei beste steelgitarsoloane i countryhistoria» i følgje Country Music Television; og inspirerte Jerry Garcia til å lære seg instrumentet.
Rowe Nunataks
Rowe Nunataks er ei gruppe nunatakar 3 nautiske mil (6 km) nordvest for Cape Beck sørvest i Black Island i Ross Archipelago. Han vart namngjeven av Advisory Committee on Antarctic Names (US-ACAN) (1999) etter C.A. Rowe ved geofysisk institutt ved University of Alaska, Fairbanks, som undersøkte vulkansk aktivitet og seismisk aktivitet ved nærliggande Mount Erebus i 1984–85 og 1985-86.
Billy Vera
Billy Vera er ein USA-amerikansk songar, låtskrivar, skodespelar, forfattar og musikkhistorikar. Han har vore songar og låtskrivar sidan 1960-åra, og det mest suksessrike innspelinga hans er «At This Moment», som gjekk til topps i USA i 1987. Han held fram å spele med gruppa si Billy Vera & The Beaters, og vann Grammyprisen i 2013.
Ftan
Ftan er ein kommune i distriktet Inn i den sveitsiske kantonen Graubünden. Kommunen har innbyggjarar  og eit areal på. Kommunesenteret ligg 1648 meter over havet.
Kommunen ligg i Suot Tasna kreis på ein terrasse ovanom venstrebreidda av Inn. Han består av landsbyane Ftan Grond og Ftan Pitschen.
Tiwi
Tiwi (uttalt ) er eit australsk språk som er tala av tiwiar frå Nordterritoriet i Australia. Tiwiane kjem frå øyane Bathurst og Melville like nord for kysten av Austalia.
Tiwi er eit isolert språk og er tradisjonelt polysyntetisk, det vil seie at enkeltord kan vera bygde av svært mange morfem. Språket har eit hundretals nominalar (noko liknande substantiv og adjektiv) som kan setjast saman med verb, ofte i ei ganske ulik form frå sine usamansette former. Språkkontakt med europeiske språk (engelsk) har ført til store endringar i språket, slik at moderne tiwi er mykje meir analytisk enn det tradisjonelt le polysyntetiske språket, i tillegg til endringar i ordtilfanget. I ei undersøking frå 1993 snakka berre folk over 55 år tradisjonell tiwi, medan alle under 30 år snakka moderne tiwi.
Eline Lund Fjæren
Eline Lund Fjøra er ein norsk forfattar frå Aurskog-Høland. Ho debuterte i 2013 med romanen Ung jente, voksen mann, som ho mottok Norlis debutantpris og Osloprisen til Natt og Dag for.
Tiwi
Døme
Døma under viser skilnaden mellom tradisjonell og moderne tiwi:
Eit anna døme på tiwi er stadnamnet Wurrumiyanga, som tyder 'staden der sikadane bur'.
Petropavlovsk-Kamtsjatskij
Petropavlovsk-Kamtsjatskij (russisk Петропа́вловск-Камча́тский) er den største byen og det administrative, industrielle, vitskaplege og kulturelle senteret i Kamtsjatka kraj i Russland. Han hadde om lag 195 000 innbyggjarar i 2007. Etniske russarar og ukrainarar utgjer størstedelen av folkesetnaden. Sjølve byen har fleire innbyggjarar enn naboregionane Magadan oblast og Tsjukotka autonome okrug. I tillegg er han den austlegaste byen i Eurasia.
Byen ligg på nokre høge åsar omgjeve av vulkanar. På andre sida av Avatsjabukta ligg den største russiske ubåtbasen, Rybatsjij atomubåtbase, som vart oppretta under Sovjetunionen og som framleis er i bruk av den russiske marinen.
Historie
Petropavlovsk vart grunnlagd av den russiske utforskaren Vitus Bering. Bering kom til Avatsjabukta i 1740 og la ned grunnsteinen til hamnebyen. Han gav den nye staden namnet «Petropavlovsk» (Peter og Paulus) etter dei to skipa hans, St. Peter og St. Paulus, som vart bygd i Okhotsk for den andre ekspedisjonen hans.
Under krimkrigen i 1854–1855 klarte festningane i byen seg under ei omleiring av engelsk-franske styrkar og fall aldri.
Petropavlovsk var ei stor kjelde til fisk, og særskild laks, og krabbe for Sovjetunionen på 1900-talet, men etter sovjetida har fiskerettane vorte gjevne til utlendingar.